KOMISSION ASETUS (ETY) N:o 3077/92, annettu 26 päivänä lokakuuta 1992, maataloustuotteiden vuosittaisen inventaarion laatimista julkisen intervention yhteydessä koskevista säännöistä annetun asetuksen (ETY) N:o 618/90 muuttamisesta



Virallinen lehti nro L 310 , 27/10/1992 s. 0019 - 0020

Suomenk. erityispainos Alue 3 Nide 45 s. 0135

Ruotsink. erityispainos Alue 3 Nide 45 s. 0135



KOMISSION ASETUS (ETY) N:o 3077/92, annettu 26 päivänä lokakuuta 1992, maataloustuotteiden vuosittaisen inventaarin laatimista julkisen intervention yhteydessä koskevista säännöistä annetun asetuksen (ETY) N:o 618/90 muuttamisesta EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon neuvoston tekijöistä, jotka on otettava huomioon Euroopan maatalouden ohjaus- ja tukirahaston (EMOTR) tukiosaston julkisena varastointina toteutettavien toimenpiteiden rahoitusta koskevilla vuosittaisilla tileillä 27 päivänä marraskuuta 1990 antaman asetuksen (ETY) N:o 3492/90(1), ja erityisesti sen 8 artiklan, sekä katsoo, että asetuksen (ETY) N:o 3492/90 3 artiklassa säädetään, että interventiotoimielimien on laadittava julkisessa interventiossa varastoiduista tuotteista inventaareja, komission asetuksen (ETY) 618/90(2) liitteessä III määritetään kullekin kyseessä olevalle tuotteelle fyysistä tarkastusta koskeva menettely; tällä välin julkisessa interventiossa on ostettu tiettyjä juustolaatuja ja on määriteltävä niihin liittyvä tarkastusmenettely, tässä asetuksessa säädetyt toimenpiteet ovat EMOTR-komitean lausunnon mukaiset, ON ANTANUT TÄMÄN ASETUKSEN: 1 artikla Muutetaan asetuksen (ETY) N:o 618/90 liite III tämän asetuksen liitteen mukaisesti. 2 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Sitä sovelletaan 1 päivästä lokakuuta 1992. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 26 päivänä lokakuuta 1992. Komission puolesta Ray MAC SHARRY Komission jäsen (1) EYVL N:o L 337, 4.12.1990, s. 3 (2) EYVL N:o L 67, 15.3.1990, s. 21 LIITE Korvataan liitteen III VII kohta seuraavasti: "VII. JUUSTOT Inventaarin laatimiseksi tehtävää fyysistä tarkastusta koskeva menettely 1 Sellaisen osuuden valinta, jotka vastaa kymmentä prosenttia kustakin varastomakasiiniin asetetusta interventioerästä (valintaa voidaan tehdä ennen makasiineihin menoa interventiotoimielimen kirjanpidollisten tietojen perusteella, mutta siitä ei voida ilmoittaa varastoijalle. 2 Valittujen erien olemassaolon ja koostumuksen tarkastaminen paikalla: - erien tarkastusnumeroiden ja tahkojen tunnistaminen niiden asiakirjojen perusteella, jotka on myönnetty oston ja toimituksen yhteydessä, - valittujen näytteiden punnitus, - tahkojen ja niiden säilyvyyden silmämääräinen tarkistaminen, - tahkon koputtamiseen perustuva tarkastus, joka käsittää valituista tahkoista yhden viidestä. 3 Inventaaripöytäkirjaan merkittävä kuvaus kaikista eristä, joihin fyysinen tarkastus kohdistuu sekä todetuista epäsäännöllisyyksistä ja painohävikeistä (kiloina ja prosenttiyksikköinä); kunkin erän painon kirjaaminen, havaitut hävikit huomioon ottaen (merkityt painot muodostavat uudelle varainhoitovuodelle siirrettävät varastot) ja hävikin yhteenlasketun prosentuaalisen osuuden kirjaa."